ব্যাপক তৎপরতার কারণে এপ্রিলের মধ্যে কোলনে বেশ কয়েকটি শ্রমিক সংগঠনকে ঐক্যবদ্ধ করা সম্ভব হলো।জুলাই মাসের মাঝামাঝি কোলনের তিনটি সংগঠনকে একত্রিত করে একটি সংগ্রাম কমিটি গঠন করতে সক্ষম হলেন মার্কস ও এঙ্গেলস। জার্মান বিপ্লবীদের পত্রিকা রাইন অঞ্চলের নয়া সংবাদপত্র বা নয়া রাইনিশ্চে চাইটুং এর মাধ্যমে ব্যাপক প্রচার আন্দোলন চালানো হলো। ১৩ থেকে ১৫ আগস্ট পর্যন্ত কোলনে অনুষ্ঠিত হয় রাইন অঞ্চলেল গণতান্ত্রিক ও শ্রমিক সংগঠনসমূহের প্রাদেশিক কংগ্রেস।